ET Euroopa Liidu Teataja C 112/11

Nõukogu määruse (EÜ) nr 510/2006 (geograafiliste tähiste ja päritolunimetuste kaitse kohta) artikli 6 lõike 2 kohase muutmistaotluse avaldamine

2010/C 112/06

Käesoleva dokumendi avaldamine annab õiguse esitada vastuväiteid vastavalt nõukogu määruse (EÜ) nr 510/2006 artiklile 7 (1). Komisjon peab vastuväited kätte saama kuue kuu jooksul alates käesoleva dokumendi avaldamise kuupäevast.

MUUTMISTAOTLUS

NÕUKOGU MÄÄRUS (EÜ) nr 510/2006

Muutmistaotlus vastavalt artiklile 9

„WELSH LAMB”

EÜ nr: UK-PGI-0105-0081-17.4.2007

KGT ( X ) KPN ( )

1. Spetsifikaadi osa, mida muutmine hõlmab:

—  Toote nimetus — Toote kirjeldus —  Geograafiline piirkond — Päritolutõend — Tootmismeetod — Seos piirkonnaga — Märgistus —  Riiklikud nõuded —  Muu

2. Muudatus(t)e liik:

— Koonddokumendi või kokkuvõtte muutmine —  Registreeritud KPNi või KGT muutmine, mille kohta ei ole avaldatud koonddokumenti ega kokkuvõtet —  Spetsifikaadi muutmine, mis ei tingi avaldatud koonddokumendi muutmist (määruse (EÜ) nr 510/2006 artikli 9 lõige 3) —  Spetsifikaadi ajutine muutmine, mis tuleneb riiklike ametiasutuste nõutud kohustuslikest sanitaar- või fütosanitaarmeetmetest (määruse (EÜ) nr 510/2006 artikli 9 lõige 4)

3. Muudatus(ed):

Hybu Cig Cymru – Meat Promotion Wales (HCC) on tööstusharude juhitav organisatsioon, kes vastutab Walesi punase liha tööstuse arendamise, reklaamimise ja turustamise eest. Juulis 2004 nõustus HCC Walesi valitsuse (Welsh Assembly Government) palvel täitma geograafilise tähise „Welsh Lamb” järelevalvaja ülesannet.

HCC konsulteeris geograafilise tähise „Welsh Lamb” vastavuse, väärtuse, piirangute ja tulevase potentsiaali määratlemiseks tööstusharu esindajatega. Nõupidamise eesmärk oli leida parim meetod Walesi liha väärtuse tõstmiseks ja geograafilise tähise parim rakendamine selle eesmärgi saavutamisel. Lepiti kokku, et geograafiline tähis peab kajastama Walesi lihatööstuse praegust olukorda ning muudatused tõhustaksid kõnealuse tähise järelevalvet ja kontrolli tulevikus.

Muudatusettepanekud

4. Toote kirjeldus:

Muudatused Selgitus Nimetusest „aretatud” loobumine Sõna „aretatud” tähendusest tekkinud segaduse vähendamine Toote „Welsh Lamb” jaoks EUROP klassifikatsiooni ja lihakusklassi lisamine Toote „Welsh Lamb” täiendavaks määratlemiseks andmed standardite kohta, millele toode peab vastama Lisatakse: „Toote „Welsh Lamb” jaoks saadav liha on pärit Walesi eelkõige järgmist tõugu lammastelt: Welsh Mountain, Welsh Mules, Welsh Halfbreds, Beulah, Welsh Hill Speckled Face, Lleyn Sheep, Llanwennog ja Radnor. Kõrgeimat sorti talleliha saamiseks võib kõnealuseid tõugusid ristata Texeli või Suffolki tõugu oinastega või mis tahes muu lihalammaste tõugu isaste vanematega” Olemasoleva määratluse täiendamine, et turgu mõjutavaid tegureid arvestades võimaldada toote „Welsh Lamb” tootmise kohandamiseks kasutada nii traditsiooniliste kui muude tunnustatud tõugude lammaste liha Lisatakse: „kõrgeimat sorti talleliha tootmine, st aretamata talledelt saadud liha” Kaitstud geograafilise tähise jaoks kvalifitseeruvad üksnes kõrgeimat sorti talled Lisatakse: „Kaitstud geograafilise tähise „Welsh Lamb” kaitstud kaubamärgi ja terviklikkuse tagamiseks tapetakse ja töödeldakse talled HCC kontrollisüsteemi raames heakskiidetud tapamajades/töötlemisettevõtetes” Kaitstud geograafilise tähise „Welsh Lamb” kaubamärgi ja terviklikkuse kaitsmiseks

4.1. Päritolutõend:

Muudatused Selgitus Lisatakse: „Meat Promotion Wales (HCC) on tööstusharude juhitav organisatsioon, kes vastutab Walesi punase liha tööstuse arendamise, reklaamimise ja turustamise eest” HCC nõustus Walesi valitsuse (Welsh Assembly Government) palvel täitma geograafilise tähise „Welsh Lamb” järelevalvaja ülesannet „HCC kontrollisüsteemiga tagatakse nimetust „Welsh Lamb” kandvate tallede spetsifikaadi nõuetele vastamine. Kõik tähist „Welsh Lamb” kasutada soovivad tapamajad ja töötlemisettevõtted peavad HCC määratud kontrolliasutusele igal aastal näitama, et talled vastavad KGT spetsifikaadi nõuetele ning käitis töötab parimate tavade suuniste kohaselt. Heakskiitmist tõendav sertifikaat on tööruumides nähtavalt välja pandud. HCC kontrollib ka pisteliselt tapamaja/töötlemisettevõtte heakskiitmist ning kaitstud geograafilise tähise „Welsh Lamb” kaubamärgi litsentsi kasutamist. HCC kontrollisüsteemi kriteeriume täiustatakse pidevalt” Selleks, et säilitada toote terviklikkus vastava kontrolli ja järelevalve kaudu, jätab HCC endale õiguse teostada järelevalvet kõikide kõnealust kaitstud geograafilist tähist kasutavate käitiste üle Kaitstud geograafilise tähise järelevalve eesmärgil kontrollib HCC märgistamisteavet vähemalt kord aastas „Tootmisprotsessi kõikidel etappidel peetakse asjakohast dokumentatsiooni toote jälgitavuse tagamiseks” „Toote jälgitavusega seotud miinimumnõuded on: ekstensiivne lambapidamine rohumaal; valitsuse nõuetele vastavad veterinaaria-alased dokumendid; jälgitavus vastab tunnustatud põllumajandusettevõtete kvaliteedi tagamise tunnustatud süsteemi või selle ekvivalendi standarditele; valitsuse eeskirjade kohane vedu ja tapamärgistus” Jälgitavuse nõuete vastavuse tagamine HCC kontrollisüsteemi kriteeriumidele

4.2. Tootmismeetod:

Muudatused Selgitus Lisatakse: „HCC kontrollisüsteemi raames heakskiidetud tapamajad/töötlemisettevõtted” Vastava kontrolli ja järelevalve kaudu toote terviklikkuse säilitamise tagamine Lisatakse: „HCC kontrollisüsteemi tingimustele vastavad tapamajad ja töötlemisettevõtted ei ole piiratud Walesi kui määratletud geograafilise piirkonnaga” Toote „Welsh Lamb” määratluse selgitamiseks Lisatakse: „vastavalt tunnustatud tööstuslikele spetsifikaatidele või õigusaktide või tarbijate nõudmiste kohaselt” Eelmise lihakeha korrastust käsitleva spetsifikatsiooniga oli lubatud üksnes liha ja kariloomade spetsifikatsioon, mida peeti liiga piiravaks Lisatakse: „Kõik jaotustükid peavad asjaomase etiketi alusel olema identifitseeritavad tootena „Welsh Lamb” (vt punkt 4.8)” Talleliha jaotustükkide märgistamise tagamine vastavalt kaitstud geograafilisele tähisele

4.3. Seos piirkonnaga:

Muudatused Selgitus Jaost „Päritolutõend” lisatakse tekst: „Ekstensiivsel tallelihatootmisel on Walesi maapiirkondade majanduses oluline osa. Walesi lambalihatootmise kohta on olemas arvukalt ajaloolisi viiteid. Näiteks viidatakse Hafodi käsikirjas (nr 16, lk 12) 14. sajandi lambalihatootmisele, 15. sajandi autori Guto'r Glyni kirjutistes viidatakse Midlandi viidud talledele ja 1758. aasta Morisaid Moni kirjades (2. köide, lk 73) ülistatakse Walesi talleliha häid omadusi. Kuningakoja peakokk Tschumi kirjutas 19. sajandi lõpus, et kuninganna Victoria peab Walesi talleliha kõige õrnemaks ning ei soovi ühegi muu piirkonna talleliha serveerimist kuningakojas. Isegi keskajal peeti Walesi lambaid välitingimustes, mille tõttu arenes vastupidav tõug (eelkõige Walesi mägilammas), mille tõuomadused on kujundanud Walesi lambakarja üldtunnuseid ja seega ka kõnealust toodet. Walesi tallelihal on tänapäeval kogu maailmas ainulaadne maine. Põllumajandusettevõtted on sageli pereettevõtted, kus toote „Welsh Lamb” tootmise kogemusi on kogutud põlvest põlve.” Algselt oli toote „Welsh Lamb” ja geograafilise piirkonna (Wales) vahelist seost käsitlev tekst jaos „Päritolutõend”.

4.4. Märgistamine:

Muudatused Selgitus Lisatakse: „Geograafiline tähis „Welsh Lamb” peab olema nähtav rümbal, rümba osadel või jaotustükkidel kombinatsioonis HCC registreeritud kaubamärgi „Welsh Lamb” ja kaitstud geograafilise tähise sümboliga” Rümba osade ja jaotustükkide asjakohase märgistamise ning geograafiline tähise „Welsh Lamb” ja kaubamärgi terviklikkuse tagamiseks Lisatakse: „HCC tagab märgistamise üksikasjalikud suunised. HCC kontrollisüsteemi raames kontrollitakse ka märgistamissüsteemi” Selle tagamiseks, et tapamajade ja lihatootmiskäitiste töötajad teavad, kust saada suunised märgistamise kohta ning et kaitstud geograafilist tähist ei kasutataks valesti

KOONDDOKUMENT

NÕUKOGU MÄÄRUS (EÜ) nr 510/2006

„WELSH LAMB”

EÜ nr: UK-PGI-0105-0081-17.04.2007

KGT ( X ) KPN ( )

1. Nimetus;

„Welsh Lamb”

2. Liikmesriik või kolmas riik:

Ühendkuningriik

3. Põllumajandustoote või toidu kirjeldus:

3.1. Toote liik:

Klass 1.1. – Värske liha (ja rups)

3.2. Toote kirjeldus, mida punktis 1 esitatud nimetus tähistab:

Walesi tallelihana käsitatakse Walesis sündinud ja kasvatatud talledelt saadud liha. „Welsh Lamb” tootjate eesmärk on saavutada rümpade klassifitseerimise kohaselt lihakusklass R või järgmine ning rasvaklass 3H või eelmine. Vt alljärgnevat tabelit.

Tootele „Welsh Lamb” taotletav rümpade EUROP klassifitseerimine

Rasvaklass 1 2 3L 3H 4L 4H 5 Lihakus E x x x U x x x R x x x O P x tähistab tootele „Welsh Lamb” taotletavat rümpade EUROP klassifitseerimist

Toote „Welsh Lamb” tooraine saadakse Walesi tõugu lammastelt. Kõnealused tõud on eelkõige Welsh Mountain, Welsh Mules, Welsh Halfbreds, Beulah, Welsh Hill Speckled Face, Lleyn Sheep, Llanwennog ja Radnor. Kõrgeimat sorti talleliha (st aretamata talledelt saadud liha) tootmiseks võib kõnealuseid tõugusid ristata Texeli või Suffolki tõugu oinastega või mis tahes muu lihalammaste tõugu isaste vanematega.

Põllumajandustootja valib toote „Welsh Lamb” jaoks tapale viidavad talled välja sobival ajal enne loomade aastaseks saamist. Liha peab olema saadud Walesis sündinud ja kasvanud talledelt.

Kaitstud geograafilise tähise „Welsh Lamb” kaitstud kaubamärgi ja terviklikkuse tagamiseks tapetakse ja töödeldakse talled Hybu Cig Cymru – Meat Promotion Wales (HCC) kontrollisüsteemi raames heakskiidetud tapamajades/töötlemisettevõtetes. Kõnealuse kontrollisüsteemiga tagatakse nimetust „Welsh Lamb” kandvate tallede spetsifikaadi nõuetele vastamine. Kõik tähist „Welsh lamb” kasutada soovivad tapamajad ja töötlemisettevõtted peavad HCC määratud kontrolliasutusele igal aastal näitama, et talled vastavad KGT spetsifikaadi nõuetele ning käitis töötab parimate tavade suuniste kohaselt. HCC kontrollib ka pisteliselt tapamaja/töötlemisettevõtte heakskiitmist ning kaitstud geograafilise tähise „Welsh Lamb” kaubamärgi litsentsi kasutamist.

Toote „Welsh Lamb” talleliha on tihke ja hele ning magusa ja mahlaka maitsega.

3.3. Toorained:

—

3.4. Sööt (üksnes loomse päritoluga toodete puhul):

Lambaid kasvatatakse määratletud geograafilise piirkonna rohumaadel ekstensiivselt vastavalt Walesi lambakasvatuse traditsioonilistele loomakasvatustavadele.

Kui lisaks rohumaalt saadavale haljassöödale kasutatakse lisasööta, peaks sööt võimaluse korral olema saadud määratletud geograafilisest piirkonnast.

3.5. Tootmise erietapid, mis peavad toimuma määratletud geograafilises piirkonnas:

Iga tootja kontrollib oma lambakarja. Talled imevad emapiima ja söövad ekstensiivselt põllumajandusettevõtte rikkaliku taimestikuga looduslikel rohumaadel. Loomad müüakse tapakaalu järgi tapamajadele või loomalaatadel. Liha peab olema saadud Walesis sündinud ja kasvanud talledelt ning tapetud/töödeldud HCC kontrollisüsteemi raames heakskiidetud tapamajades/töötlemisettevõtetes. Talled tapetakse ja lihakehad korrastatakse tapamajas vastavalt tunnustatud tööstuslikele spetsifikaatidele või õigusaktide või tarbijate nõudmiste kohaselt.

HCC kontrollisüsteemi tingimustele vastavad tapamajad ja töötlemisettevõtted ei ole piiratud Walesi kui määratletud geograafilise piirkonnaga.

Tootmisprotsessi kõikidel etappidel peetakse asjakohast dokumentatsiooni toote jälgitavuse tagamiseks.

3.6. Erieeskirjad viilutamise, riivimise, pakendamise jm kohta:

Ei kohaldata.

3.7. Erieeskirjad märgistamise kohta:

Kaitstud geograafiline tähis „Welsh Lamb” peab olema nähtav rümbal, rümba osadel või jaotustükkidel kombinatsioonis HCC registreeritud kaubamärgi „Welsh Lamb” ja kaitstud geograafilise tähise sümboliga.

4. Geograafilise piirkonna täpne määratlus:

Kogu Wales.

5. Seos geograafilise piirkonnaga:

5.1. Geograafilise piirkonna eripära:

Ekstensiivsel tallelihatootmisel on Walesi maapiirkondade majanduses oluline osa. Walesi lambalihatootmise kohta on olemas arvukalt ajaloolisi viiteid. Näiteks viidatakse Hafodi käsikirjas (nr 16, lk 12) 14. sajandi lambalihatootmisele, 15. sajandi autori Guto'r Glyni kirjutistes viidatakse Midlandi viidud talledele ja 1758. aasta Morisaid Moni kirjades (2. köide, lk 73) ülistatakse Walesi talleliha häid omadusi. Kuningakoja peakokk Tschumi kirjutas 19. sajandi lõpus, et kuninganna Victoria peab Walesi talleliha kõige õrnemaks ning ei soovi ühegi muu piirkonna talleliha serveerimist kuningakojas.

Isegi keskajal peeti Walesi lambaid välitingimustes, mille tõttu arenes vastupidav tõug (eelkõige Walesi mägilammas), mille tõuomadused on kujundanud Walesi lambakarja üldtunnuseid ja seega ka kõnealust toodet.

Toote ainulaadsus on tingitud Walesi lambakarjades domineeriva traditsioonilise vastupidava lambatõu mõjust ning Walesi maheda niiske kliima ja topograafia tõttu hästi kasvavatelt looduslikelt rohumaadelt saadavast rikkalikust haljassöödast.

Walesi rannajoon on 1 200 km pikk ning sisemaa ulatuslikke ja vaheldusrikkaid maastikke ilmestavad mäed, künkad, orud ja järved. Tänu piirkonna iseloomulikule sademeterohkusele sobib Wales suurepäraselt looduslike rahumaade jaoks. Aakrite kaupa levinud lopsakatest rohttaimedest, kanarbikust ja omamaistest lõhnavatest metsataimedest kootud ulatuslik sügavroheline rohuvaip on lammaste söödana andnud oma panuse Walesi talleliha iseloomulikule maitsele.

5.2. Toote eripära:

Nimetuse „Welsh Lamb” kõlblikud on üksnes sellised talled, kes on sündinud ja kasvanud Walesis; tänu nimetusele tekib toote otsene seos geograafilise piirkonnaga, kus seda toodetakse.

Tarbijate jaoks toote kvaliteedi järjepidevuse tagamiseks valib põllumajandustootja toote „Welsh Lamb” jaoks tapale viidavad talled välja sobival ajal enne loomade aastaseks saamist. „Welsh Lamb” tootjate eesmärk on saavutada rümpade klassifitseerimise kohaselt lihakusklass R või järgmine ning rasvaklass 3H või eelmine.

Liha peab olema saadud talledelt, kes on tapetud/töödeldud heakskiidetud tapamajades/töötlemisettevõtetes. Loomad tapetakse ja lihakehad korrastatakse tapamajas vastavalt tunnustatud tööstuslikele spetsifikaatidele või õigusaktide või tarbijate nõudmiste kohaselt.

5.3. Põhjuslik seos geograafilise piirkonna ja (kaitstud päritolunimetusega) toote kvaliteedi või omaduste vahel või (kaitstud geograafilise tähisega) toote erilise kvaliteedi, maine või muude omaduste vahel:

Toode „Welsh Lamb” on tootjate põlvkondade jooksul kogutud kogemustele tugineva traditsioonilise ekstensiivse karjapidamise tulemus.

Tootega „Welsh Lamb” on seotud mitmed konkurentsivõimelised tootmise eelised. Traditsioonilist tõugu loomi kasvatatakse ideaalses keskkonnas, kasutades selleks kontrollitud ja järeleproovitud traditsioonilisi maaviljelusmeetodeid ning kombineerides kaasaegseid aretusvõtteid. Sellest tuleneb toote „Welsh Lamb” ainulaadsus ja eristatavus. Inglismaa aasadega võrreldes on Walesi rohumaadele iseloomulik suur sademete hulk, kõrgem asukoht ja väheviljakamad mullad.

Aastast aastasse ja põlvest põlve on kogu Walesi eelkõige väikestes perefarmides edasi antud kohalike lambakasvatajate kogemusi karjakasvatuse ja rohumaaviljeluse alal, kasutades seejuures ära loodusmaastiku eelised esmaklassilise talleliha tootmiseks. Sajandite vältel on lambakasvatajate pühendumuse ja ränga töö tulemusel kõige tõhusamal ja keskkonnateadlikul viisil saavutatud tootmise kvaliteedi püsivalt kõrged standardid ning seejuures kujundatud Walesi maastikku, kultuuri ja identiteeti. Tootel „Welsh Lamb” on tänapäeval kogu maailmas ainulaadne maine. Põllumajandusettevõtted kuuluvad sageli ühe perekonnale, kus põlvkondade vältel on kogutud toote „Welsh Lamb” tootmiseks vajalikke kogemusi.

Haljassööda tõhus tootmine ja kasutamine on Walesi talleliha tootmise hea käekäigu võti. Paljudes Walesi piirkondades kasvavad rohttaimed koos kanarbiku ja omamaiste lõhnavate metsataimedega, mis annab oma osa toote „Welsh Lamb” eristatavusele.

Viide spetsifikaadi avaldamisele:

(Määruse (EÜ) nr 510/2006 artikli 5 lõige 7)

http://www.defra.gov.uk/foodfarm/food/industry/regional/foodname/products/documents/welsh-lamb.pdf

(1) ELT L 93, 31.3.2006, lk 12.